เวนวีออลฟอลอสลีป, แวร์ดูวีโก?

เวนวีออลฟอลอสลีป, แวร์ดูวีโก? () เป็นสตูดิโออัลบัมเปิดตัวโดย บิลลี ไอลิช นักร้อง-นักแต่งเพลงชาวอเมริกัน ออกจำหน่ายเมื่อวันที่ 29 มีนาคม พ.ศ. 2562 โดยดาร์ครูม และอินเตอร์สโคปเรเคิดส์ในสหรัฐ และโพลีดอร์เรเคิดส์ในสหราชอาณาจักร ไอลิชนั้นส่วนใหญ่ร่วมเขียนอัลบั้มกับพี่ชายของเธอ ฟินเนียส โอคอนเนลล์ ผู้ที่ผลิตเพลงภายในสตูดิโอห้องนอนขนาดเล็กใน ไฮแลนด์พาร์ค, ลอสแอนเจลิสม สหรัฐอเมริกา

ในทางดนตรีแล้ว อัลบั้มเวนวีออลฟอลอสลีป, แวร์ดูวีโก? นั้นจัดเป็นป็อป, อิเล็กโทรป็อป, เอแวนท์ป็อป, และอาร์ตป็อป, แม้ว่าจะได้รับอิทธิพลจากเพลงแนวฮิปฮอป และอินดัสเทรียล เนื้อหาเพลงยังได้สำรวจเนื้อหาในด้านต่าง ๆ อาทิเช่นเยาวชนสมัยใหม่, การติดยาเสพติด, การอกหัก, การฆ่าตัวตาย และสุขภาพจิต, พร้อมกับความอ่อนไหวในเนื้อเพลงของอารมณ์ขันและความสยองขวัญ ไอลิชให้สัมภาษณ์ว่าอัลบั้มนั้นได้รับแรงบันดาลใจจากความฝันที่ชัดเจน และการตกใจตื่นจากฝันร้าย ซึ่งสะท้อนออกมาเป็นรูปปกอัลบั้ม

รายชื่อเพลงในอัลบั้ม

อ้างอิง

อัลบั้มเพลงของบิลลี ไอลิช
อัลบั้มเพลงภาษาอังกฤษ
อัลบั้มเปิดตัวครั้งแรกในปี พ.ศ. 2562
รางวัลแกรมมี สาขาอัลบั้มแห่งปี
รางวัลแกรมมี สาขาอัลบั้มเพลงป็อปยอดเยี่ยม
อัลบั้มเพลงของค่ายอินเตอร์สโคปเรเคิดส์